[{"text_idx": "#000006", "text": "Gwasanaeth Aelodau Artiffisial a Chyfarpar (ALAS)"}, {"text_idx": "#000008", "text": "Fy Adferiad Corfforol o Covid -19"}, {"text_idx": "#000009", "text": "Traed Gwastad (oedolyn wedi'i gaffael)"}, {"text_idx": "#000010", "text": "Nodwedd traed gwastad mewn oedolion yw poen a chwyddo y tu mewn i\u2019r pigwrn, oherwydd newidiadau meinwe meddal."}, {"text_idx": "#000011", "text": "Mae\u2019n cael ei weld fel arfer mewn menywod dros 40 oed ond gall dynion a menywod o unrhyw oedran ddioddef hefyd. Fel arfer mae\u2019n digwydd mewn un droed yn unig ynghyd a\u0302 phoen ffe\u0302r ac anhawster cerdded. Ni ddylid ei gymysgu a\u0302 thraed gwastad etifeddol, sy\u2019n digwydd yn y ddwy droed o oedran ifanc iawn ac sy\u2019n normal."}, {"text_idx": "#000012", "text": "Oherwydd ei natur gynyddol mae\u2019n well ei drin cyn gynted a\u0302 phosib, gyda mesurau traddodiadol."}, {"text_idx": "#000013", "text": "Dyma rai o achosion traed gwastad:"}, {"text_idx": "#000014", "text": "TrawmaBMI uchel a bod ar eich eistedd am ormod o amserDiabetes, pwysedd gwaed uchel ac anhwylderau llidiolSteroidau \u2013 tabledi neu drwy bigiadLlai o gryfder/hyblygrwydd yn y glun a\u2019r pigwrnLlawdriniaeth ar y pen-glin."}, {"text_idx": "#000015", "text": "Un ateb syml yw cael gwared ar rai o\u2019r achosion, megis newid esgidiau sydd ddim yn ffitio\u2019n dda, cael gwared ar esgidiau sydd wedi treulio, colli pwysau neu addasu gweithgareddau ymarfer corff i rai sydd ddim yn rhoi pwysau ar y traed, fel nofio neu feicio."}, {"text_idx": "#000016", "text": "Yr atebion lleddfu poen mwyaf cyffredin yw:"}, {"text_idx": "#000017", "text": "Addasu ffordd o fyw (gan gynnwys amgylchedd gwaith).Gorffwyso, osgoi gweithgarwch hir fel sefyll, cerdded a chwaraeon.Strapio a thapioColli pwysauDefnyddio esgidiau cadarnMewnwadnau orthotigTylino gyda ia\u0302Ymarferion ymestyn a chryfhau"}, {"text_idx": "#000018", "text": "Mae teimlo rhywfaint o anesmwythyd wrth ymestyn yn beth cyffredin ond ni ddylai fod yn boenus. Os oes gennych boen newydd, neu os bydd eich symptomau presennol yn gwaethygu, rhowch y gorau i\u2019r ymarferion."}, {"text_idx": "#000019", "text": "Sefwch ar arwyneb gwastad gyda\u2019ch traed tua chwe modfedd ar waha\u0302n.Gafaelwch mewn arwyneb sefydlog i gadw cydbwysedd.Codwch yn araf ar flaenau\u2019r bysedd traed, gan gymryd tair eiliad i godi a thair eiliad i fynd i lawr.Gwnewch hwn 20 gwaith, deirgwaith y dydd."}, {"text_idx": "#000020", "text": "Sefwch ar arwyneb gwastad gyda\u2019ch traed gyda\u2019i gilydd.Tynhewch gyhyrau\u2019ch bola (tynnwch eich botwm bol tuag at eich asgwrn cefn).Defnyddiwch ddrych i gynnal ystum unionsyth.Codwch un goes oddi ar y ddaear a\u2019i dal am 30 eiliad.Newidiwch goesau a gwneud hyn deirgwaith ar bob ochr, deirgwaith y dydd."}, {"text_idx": "#000021", "text": "Sefwch ar arwyneb gwastad gyda\u2019ch traed led ysgwydd ar waha\u0302n.Sicrhewch fod eich sodlau yn gadarn ar y ddaear, ystwythwch eich pengliniau a\u2019ch cluniau i fynd yn is na safle eistedd.Cymerwch 3-5 eiliad i fynd i lawr, yna codwch yn o\u0302l i fyny\u2019n araf.Gwnewch hyn ddeg gwaith, deirgwaith y dydd."}, {"text_idx": "#000022", "text": "Sefwch ar un goes (yr un peth a\u0302 Chydbwyso)Plygwch eich pen-glin yn araf a chymerwch tua 3 eiliad i fynd i lawr. Canolbwyntiwch ar gadw padell eich pen-glin dros eich bysedd traed.Daliwch am dair eiliad a chodi\u2019n o\u0302l i fyny.Gwnewch hyn ddeg gwaith ar bob coes, deirgwaith y dydd"}, {"text_idx": "#000023", "text": "Sefwch gyda\u2019ch traed lled y glun ar waha\u0302n. Clymwch fand lastig therapiwtig mewn dolen a rhowch y lastig o amgylch eich pigyrnau gan wneud yn siw\u0302r ei fod yn dynn.Symudwch bwysau eich corff ar un goes, gan godi\u2019r llall ychydig oddi ar y llawr.Cadwch safle corff unionsyth, ymestynnwch eich coes tuag allan chwe modfedd (cadwch eich pengliniau yn syth ac arwain gyda\u2019ch sawdl).Cymerwch 3 eiliad i symud allan, daliwch am 3 eiliad a chymerwch 3 eiliad i ddod yn o\u0302l. Gwnewch hwn ddeg gwaith ar bob coes, deirgwaith y dydd."}, {"text_idx": "#000024", "text": "Sefwch ar arwyneb gwastad, cymerwch gam mawr ymlaen ac mewn un symudiad ystwythwch y ddau ben-glin i ollwng eich pelfis/cluniau tua\u2019r llawr.Cymerwch 3 eiliad i fynd i lawr (peidiwch a\u0302 gadael i\u2019r pen-glin sy\u2019n llusgo gyffwrdd a\u0302\u2019r llawr).Canolbwyntiwch ar sicrhau bod y pen-glin blaen yn dilyn y bysedd traed.Codwch yn o\u0302l i fyny i\u2019r safle sefydlog yn araf a gwnewch yr un fath ar y goes arall.Gwnewch hyn ddeg gwaith, deirgwaith y dydd."}, {"text_idx": "#000030", "text": "Os oes gennych chi broblem sydd ddim yn gwella fel y byddech yn ei ddisgwyl gyda hunanofal, cysylltwch a\u0302 gweithiwr gofal iechyd proffesiynol i gael cyngor. Gall fod yn feddyg teulu, fferyllydd, gwasanaeth podiatreg y GIG neu bodiatregydd preifat."}, {"text_idx": "#000031", "text": "Gwnewch yn siw\u0302r bod eich podiatregydd wedi\u2019i gofrestru gyda\u2019r Cyngor Proffesiynau Iechyd a Gofal ac edrychwch am y llythrennau HCPC ar o\u0302l ei enw."}, {"text_idx": "#000032", "text": "Sylwch ei bod hi\u2019n gallu cymryd hyd at 6-8 wythnos o\u2019r ymarferion dyddiol cyn i chi deimlo\u2019r buddion."}, {"text_idx": "#000033", "text": "Help us improve Keeping Me Well!"}]